Másfél millió forintot talált egy hajléktalan pár egy lakásban
A pénz egy részét a gyermekeiknek ajándékozták.
Egy korábban hajléktalan életmódot folytató párnak a munkaadója megengedte, hogy az édesanyja üresen álló lakásába költözzenek. A beköltöző nő törölközőkeresés közben, a szekrényben talált egy fémdobozt, benne három borítékot, amelyben készpénz volt összesen legalább másfél millió forint értékben – közölte az ügyészség.

  Később a pénzen a pár arany ékszereket, mobiltelefont, élelmiszert és italokat vásárol, továbbá annak egy részét gyermekeiknek ajándékozták.

Az ügyészség az elkövetőket nagyobb értékre elkövetett lopással vádolja. A bűncselekmény büntetési tétele három évig terjedő szabadságvesztés.

Az ügyben a Győri Járásbíróság hoz érdemi döntést.
forint ékszer fémdoboz hajléktalan